ലോകത്തിലെ ഏറ്റവും മൂല്യമേറിയ കമ്ബനികളുടെ ലിസ്റ്റുകള് പുറത്തുവിട്ട് ഹുറൂണ് ഗ്ലോബല് ലണ്ടന് : ലോകത്തിലെ തന്നെ ഏറ്റവും മൂല്യമുള്ള 500 കമ്ബനികളുടെ ലിസ്റ്റ് പുറത്തുവിട്ട് ഹുറൂണ് ഗ്ലോബല്. 12 ഇന്ത്യന് കമ്ബനികള് ഹുറൂണ് ഗ്ലോബല് ലിസ്റ്റില് ഇടം നേടിയിട്ടുണ്ട്. വിപ്രോ ലിമിറ്റഡ്, ഏഷ്യന് പെയിന്റ്സ് ലിമിറ്റഡ്, എച്ച്സിഎല് ടെക്നോളജീസ് ലിമിറ്റഡ് തുടങ്ങി 12 കമ്ബനികളാണ് ഇടം നേടിയത്. ഐഫോണ് നിര്മ്മാതാക്കളായ ആപ്പിളിന്റെ മൂല്യം 15 ഉയര്ന്ന് 2.4 ട്രില്യണ് ഡോളര് മാര്ക്കറ്റ് ക്യാപിറ്റലൈസേഷനുമായി ലോകത്തിലെ ഏറ്റവും മൂല്യമുള്ള കമ്ബനിയായി. 188 ബില്യണ് ഡോളര് വിപണി മൂലധനമുള്ള റിലയന്സ് ഇന്ഡസ്ട്രീസ് ലിമിറ്റഡ് ഇന്ത്യന് കമ്ബനികളുടെ പട്ടികയില് ഒന്നാമതെത്തിയിട്ടുണ്ട്. 164 ബില്യണ് ഡോളറുമായി ടാറ്റാ കണ്സള്ട്ടന്സി സര്വീസസ് ലിമിറ്റഡും 113 ബില്യണ് ഡോളറുമായി എച്ച്ഡിഎഫ്സി ബാങ്കും പിന്നില് ഉണ്ട്.The post ലോകത്തിലെ ഏറ്റവും മൂല്യമേറിയ കമ്ബനികളുടെ ലിസ്റ്റുകള് പുറത്തുവിട്ട് ഹുറൂണ് ഗ്ലോബല് first appeared on MalayalamExpressOnline.